Nerra-d s tamawt belli 60% n yiselmaden semrasen tafelwit n uktazal d umahil s yigrawen deg temsirt n ufares s tira, anelmad ad d-yaru i yiman-is deg tazwara, sin akin ad uɣalen d igrawen ad d-xedmen afares lwaḥid imir yal agraw ad yesseɣti i ugraw-niḍen s yisefranen n tfelwit n uktazal sin ɣer-s, ad d-yejmaɛ uselmad tiferkiwin ad tent-yarr i yinelmaden seɣtant, wa ad xedmen yiwen ar ssin n yiluɣma n usejji. Ɣer 40% n yiselmaden tamsirt n ufares s tira tettili-d s uheggi n uselmad i yiwet n tseddart i yesɛan tucḍiwin i dyettuɣalen s waṭas ɣer yinelmaden ayagi yettili-d; mi iwala uselmad tiferkiwin n yinelmadenis. Mi kfan ad uɣalen s irmad n usejji, ɣer tagara, aselmad ad yerr tiferkiwin i yinelmaden seɣtant, ad asen-iseddu tafelwit n uktazal akken ad walin ayen uɣur ssawḍen d wayen deg i xuṣṣen.